יחסי סין–קיריבטי

היחסים הדיפלומטים בין רפובליקת קיריבטי לרפובליקה העממית של סין כוננו ב-25 ביוני 1980 וחודשו ב-27 בספטמבר 2019. בין השנים 2003 ל-2019 הכירה ממשלת קיריבטי ברפובליקה הסינית. בהתאם למדיניות סין האחת (אנ'), מדיניות הגורסת כי יש רק מדינה סינית אחת שהיא הרפובליקה העממית של סין, הרפובליקה העממית של סין לא קיימה יחסים דיפלומטים עם קיריבטי בתקופה זו. אזור אוקיאניה נתון זה שנים רבות לתחרות השפעה בין טאיוואן (הרפובליקה הסינית) לסין. שמונה מדינות באזור מכירות ברפובליקה העממית של סין, ושש מכירות ברפובליקה הסינית. מספרים אלה משתנים כאשר מדינות אלו שוקלות מחדש את מדיניות החוץ שלהן, ומדי פעם הן מעבירות את ההכרה הדיפלומטית שלהן בין בייג'ינג לטאיפיי ולהפך. בהתאם למדיניות "סין האחת", אין אפשרות למדינה כלשהי לקיים יחסים דיפלומטיים רשמיים עם שתי מדינות סין בעת ובעותה אחת, ומדיניות ה"או/או" הביאה לכך שהרפובליקה העממית של סין והרפובליקה הסיני פועלות רבות בתחום הדיפלומטיה עם מדינות האוקיינוס השקט. ב-2003 הרפובליקה העממית של סין הכריזה כי בכוונתה לשפר את קשריה הדיפלומטיים עם פורום איי האוקיינוס השקט (אנ') ולהגדיל את חבילת הסיוע הכלכלי שהעניקה לארגון. הנציג הסיני ג'וֹאוּ וֶנְג'ונְג הוסיף: ”הפורום צריך להימנע מקשר רשמי או שיתוף פעולה מכל סוג שהוא עם טאיוואן”. ב-2006 הכריז ראש הממשלה הסיני וֶן גְ'יָאבָּאו (אנ') כי סין תגביר את שיתוף הפעולה הכלכלי שלה עם מדינות איי האוקיינוס השקט. הוא הוסיף ואמר כי סין תספק סיוע כלכלי רב יותר, תבטל את המכסים לייצוא מהמדינות הפחות מפותחות באוקיינוס השקט לסין, תבטל את חובותיהן של אותן מדינות לסין, תפיץ תרופות נגד מלריה בחינם ותספק הכשרה לאלפיים פקידי ממשל תושבי איי האוקיינוס השקט. באותה שנה ביקר ון באיי האוקיינוס השקט ובכך הפך לראש הממשלה הסיני הראשון שביקר שם. קיריבטי כוננה לראשונה יחסים דיפלומטיים עם סין ב-25 ביוני 1980, ויחסים כאלה התקיימו במשך עשרים ושלוש שנה. ב-2003 כוננה קיריבטי יחסים דיפלומטיים עם טאיוואן. דבר זה הביא לניתוק היחסים בינה לבין סין, עקב אי-ההכרה ההדדית בין סין לטאיוואן. עבור סין, יחסים עם קיריבטי היו חשובים, כיוון שהתאפשר לה לייסד בקיריבטי מדינה גרורה משלה. בשל כך, לאחר כינון היחסים הדיפלומטיים בין קיריבטי לטאיוואן קראה סין לנשיא קיריבטי, אנוטה טונג (אנ') לנתק אותם. משלא עשה כן, השעתה סין את יחסיה שלה עם קיריבטי. ב-2004 התבטא נשיא קיריבטי אנטואה ואמר כי לדעתו, סין עודנה מנסה להפעיל השפעה על קיריבטי. בספטמבר 2019 הודיעה קיריבטי על חידוש יחסיה הדיפלומטיים עם סין, שעה שניתקה את יחסיה עם טאיוואן. זאת, שבוע לאחר שאיי סולומון עשו כן. ב-15 במאי 2020 נפתחה מחדש שגרירות סין בקיריבטי. באוגוסט 2020 אירעה תקרית דיפלומטית כאשר דרך שגריר סין בקיריבטי על תושבים מקומיים, לטענתו בשל מנהג בקיריבטי. השגריר הסיני ספג ביקורת חריפה מצד דיפלומטים מארצות הברית ואוסטרליה. מאז חידוש היחסים הדיפלומטיים בין שתי המדינות ישנה השפעה סינית נרחבת בקירבטי. מוצרים שיוצאו מסין לקיריבטי (1995–2012) ייצוא מוצרי קיריבטי לסין (1995–2012) הייצוא של הרפובליקה העממית של סין לקיריבטי הגיע לשיא בשנת 2015, בה סין ייצאה לקיריבטי סחורה בשווי כ-36 מיליון דולר; בשנת 2019, סין ייצאה סחורה בשווי יותר מ-20 מיליון דולר אמריקאי לקיריבטי, והסחורה מתחלקת בין מספר רב קטגוריות. קיריבטי ייצאה לסין רק לעיתים רחוקות לפני 2004, אך הייצוא זינק משנת 2010 עד 2016 והגיע לשיא של 9 מיליון דולר. בשנת 2017 היקף הייצוא התמוטט ובשנת 2019 הוא עמד על כשני מיליון דולר. Chequebooks brought out at Pacific forum, באתר "הניו זילנד הראלד" (באנגלית) The Pacific Proxy: China vs Taiwan, באתר "ABC Radio Australia" (באנגלית) China announces initiatives to expand ties with PIF member countries, pg.china-embassy.org China offers aid package to Pacific Islands, באתר "China Daily" (אנ') (באנגלית) Chinese Premier Wen to visit the Pacific Islands, באתר "Taipei Times" (אנ') (באנגלית) China ceases diplomatic relations with Kiribati, באתר "Embassy of the People's Republic of China in the Republic of Estonia" (באנגלית) Kiribati Plays The Game, באתר "Pacific Magazine" (אנ') (באנגלית) כריסטופר פאלה, ‏Pro-China Kiribati president loses majority over switch from Taiwan storm, Guardian, 24 באפריל 2020 (באנגלית) 王毅国务委员兼外长向中国驻基里巴斯使馆复馆致贺词 (בסינית) סוכנות הידיעות, כעס על שגריר סין, שדרך על תושבים בטקס, באתר ynet, 20 באוגוסט 2020 ציוץ של nir dvori ברשת החברתית אקס (טוויטר), 10 ביוני 2021 What does export to ? (1995-2019) | OEC, OEC - The Observatory of Economic Complexity (באנגלית) What does export to ? (1995-2019) | OEC, OEC - The Observatory of Economic Complexity (באנגלית)